|  |  |  |  |  |  |  |
| --- | --- | --- | --- | --- | --- | --- |
| **ΠΙΝΑΚΕΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ** | | | | | | |
| **ΤΜΗΜΑΤΟΣ:** | | **ΚΤΙΡΙΟΥ/ΩΝ:** | | | | |
|  | |  |  | | | |
|  | |  |  | | | |
|  | |  |  | | | |
|  | | | | | | |
| * + 1. **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ** **(ΓΕΝΙΚΩΝ ΑΠΑΙΤΗΣΕΩΝ- ΥΠΟΧΡΕΩΣΕΩΝ ΑΝΑΔΟΧΟΥ)** | | | | | | |
| **ΠΕΡΙΓΡΑΦΗ** | | | | **ΥΠΟΧΡΕΩΤΙΚΗ ΑΠΑΙΤΗΣΗ** | **ΣΤΟΙΧΕΙΑ ΠΡΟΣΦΟΡΑΣ** | |
| **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ** |
| **ΓΕΝΙΚΕΣ ΑΠΑΙΤΗΣΕΙΣ- ΥΠΟΧΡΕΩΣΕΙΣ ΑΝΑΔΟΧΟΥ** | | | |  |  |  |
| 1 | Ο Ανάδοχος υποχρεούται να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής και ασφαλιστικής νομοθεσίας και της νομοθεσίας περί υγείας και ασφάλειας των εργαζομένων και πρόληψης του επαγγελματικού κινδύνου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους. Ειδικότερα, ως προς την εθνική εργατική και κοινωνικοασφαλιστική νομοθεσία, ο ανάδοχος υποχρεούται να τηρεί όλους τους Ελληνικούς Νόμους τους σχετικούς με την εργασία (Εργατική Νομοθεσία) και τις διατάξεις για αμοιβές, και με τη ρητή υποχρέωση να καταβάλει τις νόμιμες αποδοχές στους εργαζόμενους οι οποίες σε καμία περίπτωση δεν μπορεί να είναι κατώτερες των προβλεπόμενων από τις οικίες Συλλογικές Συμβάσεις Εργασίας, στις οποίες τυχόν υπάγονται οι εργαζόμενοι, να τηρεί το νόμιμο ωράριο εργασίας, ως και τις νόμιμες ασφαλιστικές καλύψεις, τους όρους υγιεινής και ασφάλειας των εργαζομένων, και πρόληψης του επαγγελματικού κινδύνου, τις λοιπές κοινωνικές παροχές, αποζημιώσεις, φόρους, κ.λ.π., θα ευθύνεται δε έναντι των Ελληνικών Αρχών για την τήρηση κάθε υποχρέωσης που προκύπτει απ’ αυτές. Επίσης υποχρεούται να εκπληρώνει όλες του τις υποχρεώσεις απέναντι στο Δημόσιο, στους ασφαλιστικούς φορείς και σε κάθε τρίτο. | | | **ΝΑΙ** |  |  |
| 2 | Στην αναθέτουσα αρχή παρέχεται η δυνατότητα για έλεγχο των ανωτέρω μέσω των ασφαλιστικών ταμείων κ.λ.π. Σε περίπτωση που διαπιστωθεί μη τήρηση, μερικώς ή συνολικά των παραπάνω αναφερόμενων όρων παρέχεται το δικαίωμα στην αναθέτουσα αρχή να καταγγείλει μονομερώς τη σύμβαση. | | | **ΝΑΙ** |  |  |
| 3 | Ο Ανάδοχος υποχρεούται να διαθέτει έναν (1) επόπτη καθ’ όλη τη διάρκεια της σύμβασης, για την επίβλεψη αυτής και την επικοινωνία με αρμόδια όργανα της Αναθέτουσας Αρχής τον/την οποίο-α θα γνωστοποιήσει σε αυτήν. Σε περίπτωση αντικατάστασης ο Ανάδοχος θα πρέπει να ενημερώνει εγκαίρως την Υπηρεσία που παρακολουθεί τη σύμβαση. | | | **ΝΑΙ** |  |  |
| 4 | O Ανάδοχος έχει την υποχρέωση να εξασφαλίζει ανελλιπώς το συμφωνημένο αριθμό προσωπικού για την καθαριότητα των αντίστοιχων εγκαταστάσεων και να αναπληρώνει χωρίς καθυστέρηση τους υπαλλήλους του που απουσιάζουν για οποιοδήποτε λόγο (άδεια, ασθένεια κ.λπ.) και γενικότερα, να καλύπτει τα κενά από ασθένειες ή αδικαιολόγητες απουσίες για την εκπλήρωση των αναλαμβανομένων με την παρούσα υποχρεώσεών του έναντι της Αναθέτουσας Αρχής. Σε περίπτωση ασθένειας κατά την ώρα της υπηρεσίας των εργαζομένων ή αν τυχόν κριθούν ακατάλληλοι από την Αναθέτουσα Αρχή, θα υπάρχει δυνατότητα άμεσης αντικατάστασής τους από συναδέλφους τους, οι οποίοι θα έχουν τη σχετική όμοια επαγγελματική ιδιότητα, ασφάλιση και προσόντα. Σε κάθε περίπτωση, ο Ανάδοχος θα πρέπει να ενημερώνει εγκαίρως την Υπηρεσία που παρακολουθεί τη σύμβαση. | | | **ΝΑΙ** |  |  |
| 5 | Το προσωπικό του αναδόχου πρέπει να είναι κατάλληλα εκπαιδευμένο, ειδικευμένο και ενημερωμένο σε γενικούς και ειδικούς κανόνες υγιεινής. | | | **ΝΑΙ** |  |  |
| 6 | Ο Ανάδοχος υποχρεούται να εφοδιάζει τους εργαζομένους του με αντίγραφο της κατάστασης προσωπικού ή απόσπασμα αυτής όταν απασχολούνται στις υπό καθαριότητα εγκαταστάσεις. | | | **ΝΑΙ** |  |  |
| 7 | Ο Ανάδοχος είναι υποχρεωμένος να συνεργάζεται με την Αναθέτουσα Αρχή για την τήρηση της σύμβασης. | | | **ΝΑΙ** |  |  |
| 8 | Ο Ανάδοχος υποχρεούται να τηρεί τις κείμενες διατάξεις σχετικά με την ασφάλεια των εργαζομένων και είναι αποκλειστικός και μόνος υπεύθυνος ποινικά και αστικά για κάθε ατύχημα που ήθελε συμβεί στο προσωπικό του. | | | **ΝΑΙ** |  |  |
| 9 | Ο Ανάδοχος υποχρεούται να λαμβάνει κάθε μέτρο ασφαλείας και προστασίας για την αποτροπή ζημιάς, φθοράς ή βλάβης στις εγκαταστάσεις της Αναθέτουσας Αρχής και είναι μοναδικός υπεύθυνος και υπόχρεος για την αποζημίωση οποιουδήποτε, για κάθε φύσεως και είδους ζημιές, που τυχόν υποστεί από πράξεις ή παραλείψεις του ιδίου ή των προσώπων που θα χρησιμοποιήσει για την εκτέλεση της σύμβασης. Στις περιπτώσεις αυτές, αν τυχόν υποχρεωθεί η Αναθέτουσα Αρχή να καταβάλει οποιαδήποτε αποζημίωση, ο Ανάδοχος υποχρεούται να καταβάλει σ’ αυτήν το αντίστοιχο ποσό, συμπεριλαμβανομένων τυχόν τόκων και εξόδων. Η Αναθέτουσα Αρχή δε φέρει καμία αστική ή άλλη ευθύνη έναντι του προσωπικού που θα απασχοληθεί για την εκτέλεση της σύμβασης. Σε περίπτωση βλάβης ή ζημίας που προκληθεί στο προσωπικό του Αναδόχου ή σε τρίτους ή στις κτιριακές εγκαταστάσεις της Αναθέτουσα Αρχή στο πλαίσιο εκτέλεσης της σύμβασης, ο Ανάδοχος υποχρεούται για την αποκατάσταση αυτών, εφόσον αυτή οφείλεται σε υπαιτιότητα του. | | | **ΝΑΙ** |  |  |
| 10 | Η υποβολή της προσφοράς συνεπάγεται εκ μέρους του προσφέροντος την πλήρη γνώση και αποδοχή όλων των όρων της παρούσας διακήρυξης και των λοιπών εγγράφων της σύμβασης. Ειδικότερα, η υποβολή προσφοράς τεκμαίρει την εκ μέρους του προσφέροντος πλήρη γνώση των συνθηκών εκτέλεσης της σύμβασης, της διαμόρφωσης των χώρων των προς καθαριότητα κτιρίων, των εγκαταστάσεων και βεβαίωση ότι πληρούν όλες τις προϋποθέσεις για απρόσκοπτη, αποτελεσματική και ασφαλή εργασία του προσωπικού του, σε περίπτωση δε ατυχήματος θα είναι ο μόνος υπεύθυνος. | | | **ΝΑΙ** |  |  |
| 11 | Καθ’ όλη τη διάρκεια της σύμβασης αλλά και μετά τη λήξη ή λύση αυτής, ο Ανάδοχος έχει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα (στοιχεία, σχέδια κατόψεων) ή κάθε άλλου είδους πληροφορίες που θα περιέλθουν σε γνώση του κατά την εκτέλεση της σύμβασης και την εκπλήρωση των συμβατικών του υποχρεώσεων ή επ’ ευκαιρία εκτέλεσης αυτών και αφορούν την Αναθέτουσα Αρχή ή τις δραστηριότητές της. Ο ανάδοχος δεσμεύεται ειδικότερα ότι δεν θα χρησιμοποιήσει ή θα αποκαλύψει τις πληροφορίες ή θα ανακοινώσει προφορικά ή θα διαρρεύσει εγγράφως ή με οποιονδήποτε άλλο τρόπο θα διαβιβάσει ή θα γνωστοποιήσει προς τρίτους οποιαδήποτε πληροφορία τυχόν έρθει σε γνώση του στο πλαίσιο ή επ’ ευκαιρία της εκτέλεσης των συμβατικών του υποχρεώσεων. Σε περίπτωση ουσιώδους παραβίασης της υποχρέωσης εμπιστευτικότητας κατά τα ανωτέρω, η Αναθέτουσα Αρχή έχει δικαίωμα να καταγγείλει άμεσα τη σύμβαση. Σε κάθε δε περίπτωση έχει δικαίωμα να διεκδικήσει την αποκατάσταση οποιασδήποτε τυχόν ζημίας ήθελε υποστεί από την αντισυμβατική συμπεριφορά του αναδόχου. Επίσης, θα αναλάβει την υποχρέωση να μην γνωστοποιήσει μέρος ή το σύνολο της σύμβασης που θα εκτελέσει χωρίς την προηγούμενη έγγραφη συγκατάθεση της Αναθέτουσας Αρχής. Η υποχρέωση αυτή επεκτείνεται και στο προσωπικό του, καθώς και σε κάθε τυχόν υπεργολάβο απασχολεί σχετικά. Σε περίπτωση ουσιώδους παραβίασης των υποχρεώσεων τήρησης της εμπιστευτικότητας κατά τα ανωτέρω, η Αναθέτουσα Αρχή έχει δικαίωμα να καταγγείλει άμεσα τη σύμβαση, με όλες τις συνακόλουθες συνέπειες. Σε κάθε δε περίπτωση έχει δικαίωμα να διεκδικήσει την αποκατάσταση οποιασδήποτε τυχόν ζημίας ήθελε υποστεί από την αντισυμβατική συμπεριφορά του αναδόχου. | | | **ΝΑΙ** |  |  |
| 12 | Ο Ανάδοχος και το προσωπικό καθαριότητας που θα χρησιμοποιήσει κατά την εκτέλεση της σύμβασης, δεν έχουν καμία απολύτως σχέση εξαρτημένης εργασίας με την Αναθέτουσα Αρχή, οι δε μισθοί και αμοιβές τους, καθώς και οποιεσδήποτε άλλες υποχρεώσεις (δώρα Χριστουγέννων και Πάσχα, αποζημίωση υπερωριακής απασχόλησης ή οποιαδήποτε άλλη αμοιβή, εισφορές κλπ), οι οποίες επιβάλλονται από την εργατική και ασφαλιστική νομοθεσία, βαρύνουν αποκλειστικά τον ανάδοχο, ο οποίος είναι ο μόνος υπεύθυνος έναντι αυτών με τους οποίους συνδέεται με εργασιακή ή άλλη σχέση καθώς και έναντι τρίτων εξ’ αφορμής των σχέσεων αυτών. | | | **ΝΑΙ** |  |  |
| 13 | Ο Ανάδοχος οφείλει να εξασφαλίζει ότι το προσωπικό καθαριότητας που θα απασχοληθεί κατά την εκτέλεση της σύμβασης, γνωρίζει πολύ καλά την ελληνική γλώσσα, είναι άριστο στο ήθος του, άψογο ως προς τη συμπεριφορά απέναντι σε τρίτους και στο προσωπικό της Υπηρεσίας, διατηρεί υψηλό επίπεδο ατομικής υγείας και υγιεινής, φέρει δε καθαρή και ευπαρουσίαστη στολή. Ειδικότερα, θα εξασφαλίζει την ομοιομορφία αυτής, ως προς το χρώμα και την ποιότητα, ώστε η εμφάνιση του προσωπικού να είναι άριστη. | | | **ΝΑΙ** |  |  |
| 14 | Ο Ανάδοχος είναι υπεύθυνος για τη συνεχή ενημέρωση και εκπαίδευση του προσωπικού του για θέματα που αφορούν στη χρήση των υλικών καθαριότητας, την τεχνολογία και την υγιεινή ώστε να υλοποιούνται οι νομοθετικές απαιτήσεις. Τα έξοδα αυτά βαρύνουν αποκλειστικά τον Ανάδοχο. | | | **ΝΑΙ** |  |  |
| 15 | Οι εργαζόμενοι του Αναδόχου που θα διατίθενται για την καθαριότητα των χώρων των κτιρίων στέγασης των Υπηρεσιών της ΑΑΔΕ θα πρέπει να είναι Έλληνες πολίτες ή ομογενείς ή πολίτες χώρας - μέλους της Ευρωπαϊκής Ένωσης, εφόσον για τον τελευταίους δεν συντρέχει κώλυμα δημόσιας τάξης ή δημόσιας ασφάλειας ή δημόσιας υγείας και να έχουν τη νόμιμη άδεια εργασίας. | | | **ΝΑΙ** |  |  |
| 16 | Το προσωπικό του Αναδόχου δύναται να λαμβάνει εντολές/κατευθύνσεις για τη διασφάλιση της καλύτερης δυνατής παροχής υπηρεσιών καθαριότητας από την εκάστοτε Υπηρεσία που διοικεί και παρακολουθεί κάθε ένα από τα τμήματα της σύμβασης. | | | **ΝΑΙ** |  |  |
| 17 | Το προσωπικό καθαριότητας υποχρεούται να μην καταναλώνει αλκοολούχα ποτά ή οποιαδήποτε άλλη ουσία που μπορεί να επηρεάσει τις σωματικές ή πνευματικές λειτουργίες του ανθρώπου κατά την διάρκεια των υπηρεσιών του. | | | **ΝΑΙ** |  |  |
| 18 | Το ωράριο εργασίας (βάρδιες) για μέρος ή το σύνολο του προσωπικού καθώς και οι χώροι καθαριότητας δύναται να τροποποιούνται κατά την κρίση του Αναθέτοντος φορέα, αν και όταν παρουσιαστεί ανάγκη, μετά από όσο το δυνατόν έγκαιρη γραπτή γνωστοποίηση προς τον Ανάδοχο, τουλάχιστον ενός (1) μηνός. | | | **ΝΑΙ** |  |  |
| 19 | Σε περίπτωση που η ΑΑΔΕ μεταστεγάσει το σύνολο ή μέρος των εγκαταστάσεών των Υπηρεσιών που αφορούν οποιοδήποτε Τμήμα του παρόντος διαγωνισμού, όπως περιγράφονται στα ΠΑΡΑΡΤΗΜΑΤΑ Ι και ΙΙ της παρούσας διακήρυξης, σε άλλη διεύθυνση, η αναθέτουσα αρχή διατηρεί το δικαίωμα μεταφοράς του συνόλου ή τμήματος/μέρους των υπηρεσιών και του προσωπικού καθαριότητας που απασχολείται στο αναφερόμενο κτίριο σύμφωνα με την παρούσα διακήρυξη, σε άλλο κτίριο, στη διεύθυνση της νέας εγκατάστασης που θα υποδειχθεί, με τους ίδιους όρους που καθορίζονται στην παρούσα. Συγκεκριμένα, ο ανάδοχος κάθε Τμήματος αναλαμβάνει την υποχρέωση παροχής των υπηρεσιών καθαριότητας για τις οποίες του κατακυρώθηκε το αντίστοιχο Τμήμα, εφόσον του ζητηθεί από την αναθέτουσα αρχή, ακόμη και στην περίπτωση μεταστέγασής των Υπηρεσιών κατά τη διάρκεια ισχύος της σύμβασης σε άλλο/α κτίριο/α, εφόσον αυτό/α βρίσκονται στην ίδια Περιφέρεια με εκείνη στην οποία βρίσκονταν κατά την υπογραφή της σύμβασης οι Υπηρεσίες που μεταστεγάζονται, αλλά και αντιστρόφως, ήτοι στην περίπτωση μεταστέγασης άλλων από τις αναγραφόμενες στην παρούσα Υπηρεσιών στα κτίρια που αναφέρονται στην παρούσα, χωρίς καμία αλλαγή στους όρους της σύμβασης και με το ίδιο μηνιαίο τίμημα, μετά από όσο το δυνατόν έγκαιρη γραπτή γνωστοποίηση προς τον Ανάδοχο, τουλάχιστον ένα (1) μήνα πριν. | | | **ΝΑΙ** |  |  |
| 20 | Η αναθέτουσα αρχή δύναται, κατά την εκτέλεση της σύμβασης να μειώσει το προσωπικό καθαριότητας (αριθμό θέσεων προσωπικού καθαριότητας ή το ωράριο απασχόλησης) με αντίστοιχη μείωση του ποσού της σύμβασης αν αυτό καταστεί αναγκαίο, (π.χ. μείωση των δομών της αναθέτουσας αρχής, αύξηση των υπηρετούντων υπαλλήλων στην ειδικότητα Καθαριστών/Καθαριστριών), μετά από όσο το δυνατό έγκαιρη έγγραφη ειδοποίηση του αναδόχου, τουλάχιστον ένα (1) μήνα πριν. | | | **ΝΑΙ** |  |  |
| Για τις **ενώσεις** που υποβάλλουν κοινή προσφορά, επιπλέον: | | | | | | |
| 21 | Τα μέλη που αποτελούν την ένωση θα είναι από κοινού και εις ολόκληρον υπεύθυνα έναντι της Αναθέτουσας Αρχής για την εκπλήρωση όλων των απορρεουσών από τη παρούσα και το συμφωνητικό, υποχρεώσεων τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνο στις εσωτερικές τους σχέσεις και σε καμία περίπτωση δεν δύναται να προβληθούν έναντι της Αναθέτουσας Αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών για την ολοκλήρωση της σύμβασης. | | | **ΝΑΙ** |  |  |
| 22 | Σε περίπτωση που εξαιτίας αδυναμίας για οποιονδήποτε λόγο ή ανωτέρα βία - κάποιο μέλος της ένωσης δε μπορεί να ανταποκριθεί στις υποχρεώσεις της ένωσης κατά το χρόνο αξιολόγησης των προσφορών, τα υπόλοιπα μέλη συνεχίζουν να έχουν την ευθύνη ολόκληρης της κοινής προσφοράς με το ίδιο τίμημα. Εάν η παραπάνω ανικανότητα προκύψει κατά τον χρόνο εκτέλεσης της σύμβασης, η σύμβαση εξακολουθεί να υφίσταται και οι απορρέουσες από τη σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον, αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της σύμβασης εναπόκειται στη διακριτική ευχέρεια της Αναθέτουσας Αρχής, η οποία εξετάζει εάν εξακολουθούν να συντρέχουν στο πρόσωπο του διάδοχου μέλους οι προϋποθέσεις ανάθεσης της σύμβασης. Εάν η Αναθέτουσα Αρχή αποφασίσει ότι τα εναπομείναντα μέλη δεν επαρκούν να εκπληρώσουν τους όρους της σύμβασης, τότε αυτά οφείλουν να ορίσουν αντικαταστάτη με προσόντα αντίστοιχα του μέλους που αξιολογήθηκε στην αντίστοιχη φύση του διαγωνισμού. Η αντικατάσταση, ωστόσο πρέπει να εγκριθεί από την Αναθέτουσα Αρχή. | | | **ΝΑΙ** |  |  |
|  | Ειδικά για το **Τμήμα Α**: | | |  |  |  |
| 23 | Σε περίπτωση που δεν υφίσταται πλέον η ανάγκη παροχής υπηρεσιών καθαριότητας, ιδίως σε περίπτωση κατά την οποία η Υπηρεσία μεταστεγαστεί και η αναθέτουσα αρχή επιλέξει να καλύψει άλλως τις ανάγκες καθαριότητας των νέων εγκαταστάσεών της, τα μέρη συμφωνούν ότι η σύμβαση λύεται αυτοδικαίως και αζημίως. Της λύσης της σύμβασης θα προηγείται όσο το δυνατό πιο έγκαιρη έγγραφη ειδοποίηση του αναδόχου, τουλάχιστον ένα (1) μήνα πριν. | | | **ΝΑΙ** |  |  |

|  |  |  |
| --- | --- | --- |
| **Ημερομηνία: …………………….** |  | **Για τον προσφέροντα**  *Σφραγίδα/ Υπογραφή*  (Ονοματεπώνυμο Εκπροσώπου) |

|  |  |  |  |  |
| --- | --- | --- | --- | --- |
| **2. ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ (ΤΕΧΝΙΚΩΝ ΠΡΟΔΙΑΓΡΑΦΩΝ)** | | | | |
| **ΤΜΗΜΑΤΟΣ Ε’** | | | | |
| **ΚΤΙΡΙΟΥ ΓΕΝΙΚΗΣ ΔΙΕΥΘΥΝΣΗΣ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΕΠΙ ΤΗΣ ΟΔΟΥ ΠΕΙΡΑΙΩΣ 72 ΚΑΙ ΠΥΡΓΟΥ** | | | | |
|  | **ΠΕΡΙΓΡΑΦΗ** | **ΥΠΟΧΡΕΩΤΙΚΗ ΑΠΑΙΤΗΣΗ** | **ΣΤΟΙΧΕΙΑ ΠΡΟΣΦΟΡΑΣ** | |
| **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ** |
| **ΠΕΡΙΓΡΑΦΗ ΤΟΥ ΚΤΙΡΙΟΥ** | | | | |
| **1** | Στο κτίριο επί της οδού Πειραιώς 72 και Πύργου στο Μοσχάτο, η Γενική Διεύθυνση Ηλεκτρονικής Διακυβέρνησης (Γ.Δ.ΗΛΕ.Δ.) καταλαμβάνει χώρους συνολικής επιφάνειας 9.618,97 τ.μ. (υπόγειο, ισόγειο, 1ος και 2ος όροφος). Το κτίριο βρίσκεται εντός οικοπέδου 4.826,80 τ.μ. | **ΝΑΙ** |  |  |
| **ΩΡΑΡΙΟ – ΑΡΙΘΜΟΣ ΚΑΘΑΡΙΣΤΩΝ/ΡΙΩΝ** | | | | |
| **2** | Θα χρειαστούν δώδεκα (12) άτομα τετράωρης πενθήμερης απασχόλησης (Δευτέρα – Παρασκευή), και συγκεκριμένα:  - ένα (1) άτομο με ωράριο 08:00-12:00,  -τρία (3) άτομα με ωράριο 10:00-14:00,  -ένα (1) άτομο με ωράριο 14:30-18:30 και  -επτά (7) άτομα 16:00-20:00. | **ΝΑΙ** |  |  |
| **ΥΠΗΡΕΣΙΕΣ ΠΟΥ ΘΑ ΠΑΡΑΣΧΕΘΟΥΝ** | | | | |
| **3** | **ΤΑΚΤΙΚΟΙ ΚΑΘΑΡΙΣΜΟΙ**  **α) Είσοδος:**  Καθημερινό σκούπισμα στην πρόσοψη, στις εισόδους του κτιρίου (περιμετρικά), καθώς και κάθε δύο (2) ημέρες καθαρισμός όλων των υαλοπινάκων (τζαμαρίες) της εισόδου.  **β) Εξοπλισμός Γραφείων –Αιθουσών -Αμφιθεάτρου -Κυλικείου -Συνεδριακού Κέντρου:**  Καθημερινά ξεσκόνισμα στα έπιπλα γραφείων, χωρίσματα γραφείων, τηλέφωνα, περβάζια παραθύρων, σώματα θέρμανσης, βιβλιοθήκες, εξάλειψη αποτυπωμάτων χεριών από τις πόρτες - πρίζες κ.λ.π. Τοποθέτηση πλαστικών σάκων στα καλάθια αχρήστων, πλύσιμο αυτών και αλλαγή σε τακτά χρονικά διαστήματα. Τα καλάθια αχρήστων θα αδειάζονται καθημερινά και θα πλένονται όταν υπάρχει ανάγκη. Ο εξοπλισμός πληροφορικής θα καθαρίζεται επιμελημένα με στεγνό ύφασμα.  **γ) Δάπεδα πλαστικά - μαρμάρινα – μωσαϊκά:**  Καθημερινό σκούπισμα, σφουγγάρισμα με κατάλληλα απορρυπαντικά και συντηρητικά υλικά. Καθάρισμα των δαπέδων για να βγουν προηγούμενα σημάδια και βρωμιές. Ιδιαίτερη προσοχή στις γωνίες, φωτοτυπικά, Η/Υ, κ.λ.π. μηχανήματα. Για τις μοκέτες και τα χαλιά, όπου υπάρχουν, θα καθαρίζονται οι λεκέδες με ειδικό υγρό καθαρισμού και το σκούπισμα θα γίνεται με ηλεκτρική σκούπα.  **δ) Τουαλέτες:**  Καθημερινό καθάρισμα με κατάλληλα απορρυπαντικά και απολυμαντικά των λεκανών τουαλετών και σκεπασμάτων αυτών, νιπτήρων και βρυσών, πορτών, πλακιδίων, καθρεπτών και δαπέδων. Για το καθάρισμα των χώρων αυτών θα καταβάλλεται ιδιαίτερη προσοχή και σχολαστικότητα. Τα απολυμαντικά θα μένουν στις λεκάνες των τουαλετών κατά τη διάρκεια όλης της νύχτας. Τοποθέτηση πλαστικών σάκων στα καλαθάκια αχρήστων, πλύσιμο αυτών και αλλαγή σε τακτά χρονικά διαστήματα. Τα καλαθάκια αχρήστων θα αδειάζονται καθημερινά και θα πλένονται όταν υπάρχει ανάγκη.  **ε) Κλιμακοστάσια - Κεφαλόσκαλα - Είσοδοι – Μπαλκόνια:**  Δύο (2) φορές την εβδομάδα σκούπισμα και ξεσκόνισμα των κουπαστών και μια φορά την εβδομάδα σφουγγάρισμα με κατάλληλα υλικά καθαρισμού.  **στ) Ψύκτες:**  Οι ψύκτες, όπου υπάρχουν, να καθαρίζονται καθημερινά με το κατάλληλο απορρυπαντικό και ειδική μέριμνα να λαμβάνεται στην επιφάνεια που πέφτει το νερό.  **ζ) Ανελκυστήρες:**  Καθημερινό καθάρισμα δαπέδων, τοιχωμάτων και καθρεπτών των ανελκυστήρων. | **ΝΑΙ** |  |  |
| **4** | **ΠΕΡΙΟΔΙΚΟΙ ΚΑΘΑΡΙΣΜΟΙ**  α) Μία (1) φορά την εβδομάδα καθαρισμός των αύλιων χώρων και λοιπών ανοικτών-εξωτερικών χώρων (παρτέρια, πρασιές, γκαράζ, κλπ.) και κόψιμο/ξερίζωμα αποξηραμένων κλαδιών, φυτών, κλπ. στους χώρους αυτούς όποτε παρίσταται ανάγκη.  β) Δύο (2) φορές την εβδομάδα απολύμανση όλων των τουαλετών με ειδικά υγρά απολύμανσης.  γ) Μία (1) φορά την εβδομάδα καθαρισμός τζαμιών εσωτερικά.  δ) Κάθε δίμηνο καθαρισμός των αποθηκών - αρχείων, όπου υπάρχουν.  ε) Ετήσιο τρίψιμο πατωμάτων με ειδικές μηχανές (πατώματα μαρμάρων, βιομηχανικού δαπέδου κλπ.). | **ΝΑΙ** |  |  |
| **ΓΕΝΙΚΑ** | | | | |
| **5** | Οι σάκοι απορριμμάτων θα μεταφέρονται τις ημέρες εργασίας του συνεργείου έξω από το κτίριο στο χώρο (σε κάδους σκουπιδιών και ανακύκλωσης) που θα υποδειχτεί από την Υπηρεσία για να τις παραλαμβάνει το απορριμματοφόρο του Δήμου. | **ΝΑΙ** |  |  |
| **ΥΠΟΧΡΕΩΣΕΙΣ ΑΝΑΔΟΧΟΥ ΚΑΙ ΠΡΟΣΩΠΙΚΟΥ ΚΑΘΑΡΙΟΤΗΤΑΣ** | | | | |
| **6** | Κατά την εκτέλεση του έργου καθαρισμού, ο μειοδότης υποχρεούται να προσαρμόζει τις υπηρεσίες του, σύμφωνα με τις υποδείξεις της Υπηρεσίας μας και ανάλογα με τις ανάγκες που θα προκύπτουν από τις δραστηριότητες αυτής. Ο ανάδοχος αναλαμβάνει επίσης την υποχρέωση να μεριμνήσει ώστε να αποφύγει περίπτωση κενών στο προσωπικό του, τα οποία πρέπει να φροντίζει να αναπληρώνει αμελλητί και ακόμη, υποχρεούται να διασφαλίζει τον καθαρισμό του κτιρίου με οποιοδήποτε τρόπο. | **ΝΑΙ** |  |  |
| **ΚΑΘΗΚΟΝ ΕΧΕΜΥΘΕΙΑΣ ΚΑΙ ΕΜΠΙΣΤΕΥΤΙΚΟΤΗΤΑΣ** | | | | |
| **7** | Καθ΄ όλη τη διάρκεια της σύμβασης αλλά και μετά τη λήξη ή λύση αυτής, ο ανάδοχος θα αναλάβει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεών του. Η υποχρέωσή αυτή αφορά και επεκτείνεται και στους επόπτες, κλπ που θα χρησιμοποιηθούν από αυτόν, καθώς και σε τυχόν συνεργάτη, που τυχόν θα απασχολήσει σχετικά. | **ΝΑΙ** |  |  |

|  |  |  |
| --- | --- | --- |
| **Ημερομηνία**: ……………………. |  | **Για τον προσφέροντα**  *Σφραγίδα/ Υπογραφή*  (Ονοματεπώνυμο Εκπροσώπου) |